stanford-oval/wikipedia huggingface dataset:
Lentoyhtiöallianssi
Lentoyhtiöallianssit 1990 jälkeen

Lentoyhtiöiden yhteistyön laajuus vaihtelee eri allianssien välillä. Kolme suurinta allianssia ovat Star Alliance, SkyTeam ja Oneworld. Ensimmäinen suuri ja edelleen toimiva allianssi, SkyTeam, perustettiin 1989, kun Northwest Airlines ja KLM aloittivat code sharingin laajassa mittakaavassa.
Lentoyhtiöille allianssista on etuja, kun ne saavat laajemman ja optimoidun kohdeverkoston. Ne toteutetaan usein code sharing -sopimuksilla. Monet allianssit ovat aloittaneet pelkällä code sharing -verkostolla. Ne saavat myös kustannussäästöjä yhteistyöllä, joka koskee muun muassa lipputoimistojen, lippuvarausten, huoltojen, catering-palveluiden, maahenkilökunnan ja investointien jakamista.
Lentomatkustajan hyötyjä voivat olla halvemmat hinnat, enemmän vuoroja tietyllä reitillä, enemmän kohdemaita ja -kenttiä ja paremmat kanta-asiakasohjelman edut, mutta matkustajille siitä voi olla myös haittoja kuten korkeammat hinnat ja mahdollisesti vähemmän vuoroja sellaisilla reiteillä, joilla ei ole kilpailua eri allianssien kesken.
Kolme suurinta allianssia

| Allianssi | Jäseniä | Matkustajia /vuosi (miljoonissa) | Maiden lukumäärä | Kohteita | Laivaston lukumäärä | Työntekijöitä | Tulot /vuosi (USD) (miljardeissa) | Lennot päivittäin | Matkustajat (miljardeissa) | Matkustajat (miljardeissa) |
| --- | --- | --- | --- | --- | --- | --- | --- | --- | --- | --- |
| Star Alliance | 26 | 642 ,1 | 195 | 1 360 | 5 000 | 432 603 | 179 ,05 | 19 000 | 1536 | 23% |
| SkyTeam | 19 | 665 ,4 | 175 | 1 062 | 3 937 | 481 691 | 140.98  | 17 343 | 1362 | 20 ,4% |
| Oneworld | 13 | 557 ,4 | 161 | 1 016 | 3 560 | 382 913 | 130 ,92 | 13 814 | 1189 | 17 ,8% |
Airline alliance market share by network capacity 2007
Kypsiä kirsikoita

| Kypsiä kirsikoita> Reife Kirschen |
| --- | --- |

Ohjaaja:  Horst Seemann
Kuvaaja:  Helmut Bergmann
Leikkaaja:  Anneliese Hinze-Sokolowa
Valmistustiedot
Valmistusmaa:  Saksa
Tuotantoyhtiö:  DEFA Studio Babelsberg
Ensi-ilta:  1972
Alkuperäiskieli:  saksa
Aiheesta muualla
IMDb
Elonet
Infobox OKNimi-testi OK: 
Kypsiä kirsikoita (Reife Kirschen) on Horst Seemanin ohjaama itäsaksalainen draamaelokuva vuodelta 1972. Avioliittokuvauksen pääosissa näyttelevät Günther Simon, Helga Raumer, Traudl Kulikowsky ja Martin Trettau.
Vastaanotto

Helsingin Sanomien Paula Talaskivi kirjoitti Kypsien kirsikoiden edustavan DDR:n elokuvatuotannon parasta tasoa: sen kerronta on joustavaa ja näyttelijäsuorituksista monet hyvin vakuuttavia, etenkin perheenisän esittäjän Günther Simonin. Myös käsikirjoitus on hyvää alkupuolen perhe- ja työolojen kuvauksessa, mutta loppupuoleen on kytketty liikoja rönsyjä.
HMS Lancaster (1903)

| HMS Lancaster |
| --- | --- |


Aluksen vaiheet
Rakentaja:  Armstrong Whitworth, Elswick
Kölinlasku:  4. maaliskuuta 1901
Laskettu vesille:  22. maaliskuuta 1903
Palveluskäyttöön:  5. huhtikuuta 1904
Loppuvaihe:  myyty romutettavaksi 3. maaliskuuta 1920
Tekniset tiedot
Uppouma:  9 950 t
Pituus:  141,3 m
Leveys:  20 m
Syväys:  7,6 m
Koneteho:  22 000 ihp
Nopeus:  23 solmua
Miehistöä:  678
Aseistus
Aseistus:  14 × BL 6" Mk VII -tykkiä 9 × QF 12 naulan 12 cwt -laivatykkiä 3 × QF 3 naulan Hotchkiss -tykkiä 2 × 18" torpedoputkea
HMS Lancaster oli Britannian kuninkaallisen laivaston Monmouth-luokan panssariristeilijä, joka palveli ensimmäisessä maailmansodassa.
Valmistus

Alus tilattiin Armstrong Whitworthilta Elswickistä, missä köli laskettiin 4. maaliskuuta 1901. Alus laskettiin vesille 22. maaliskuuta 1903 ja valmistui 5. huhtikuuta 1904.
Palvelus

Alus myytiin romutettavaksi 3. maaliskuuta 1920.
William Stephen Skylstad

William Stephen Skylstad (s. 2. maaliskuuta 1934) on yhdysvaltalainen roomalaiskatolinen piispa. Hänet vihittiin papiksi Spokanen hiippakuntaan 21. toukokuuta 1960 ja nimitettiin Yakiman hiippakunnan pispaksi 16. helmikuuta 1977. Hänet konsekroi 12. toukokuuta Raymond Gerhardt Hunthausen, jota avustivat Bernard Joseph Topel ja Bernard Francis Law.
17. huhtikuuta 1990 Skylstad sai nimityksen Spokanen piispaksi, jona hän toimi, kunnes jäi eläkkeelle 30. kesäkuuta 2010. Hänet nimitettiin vielä 24. tammikuuta 2011 Bakerin hiippakunnan apostoliseksi hallitsijaksi; hän erosi tehtävistään 8. maaliskuuta 2012.
George Leo Thomas

George Leo Thomas

George Leo Thomas (s. 19. toukokuuta 1950 Anaconda) on yhdysvaltalainen roomalaiskatolinen piispa. Hänet vihki papiksi Seattlen arkkihiippakuntaan Raymond Gerhardt Hunthausen 22. toukokuuta 1976. Hänet nimitettiin Seattlen vihkipiispaksi sekä Vagrautan titulaaripiispaksi 19. marraskuuta 1999, ja piispaksi vihkiminen seurasi 28. tammikuuta 2000. Pääkonsekraattorina toimi Alexander Joseph Brunett, jota avustivat William Stephen Skylstad ja Carlos Arthur Sevilla.
Thomas sai 23. maaliskuuta 2004 nimityksen Helenan piispaksi Montanaan, ja hänet asetettiin virkaansa 4. kesäkuuta.
Neuvostovuoret / Amerikkavuoret

Neuvostovuoret ja Amerikkavuoret ovat Kuun kääntö- eli etäpuolella olevien kuvausteknisistä syistä virheellisesti havaittujen pinnanmuotojen entisiä nimityksiä. Neuvostoliiton Luna 3 -luotaimen etäpuolelta ottamissa kuvissa näkyi kaarimainen muodostuma, joka nimettiin Neuvostovuoriksi. Vastakkainen puoli nimettiin Amerikkavuoriksi. Kun yhdysvaltalaisten Lunar Orbiter ja Neuvostoliiton Zond 3 -luotaimet ottivat parempilaatuisia kuvia, ei kohteita enää havaittu. Syyksi epäiltiin kuvausvirheitä.lähde?
Apollo-lentojen 15, 16 ja 17 yhteydessä tehtiin laser- korkeusmittauksia. Ne paljastivat etäpuolelta painanteen, jonka halkaisija on 1 400 kilometriä ja syvyys kuusi kilometriä. Painanne on törmäysallas. Altaan piirteet ovat lähes kadonneet myöhemmässä meteoripommituksessa. Alue on nimetty Tsiolkovski- kraaterin mukaan, eikä Neuvosto- ja Amerikkavuoria enää käytetä.
Parvorokko

| Parvorokko |
| --- | --- |

Luokitus
ICD-10:  B08.3
ICD-9:  057.0
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Parvorokkoa sairastava lapsi.
Parvorokko eli pikkurokko (erythema infectiosum) on rokkotauti, jonka esiintyvyys on korkein yli 5-vuotiailla lapsilla. Ihottuma alkaa punoituksena poskilla, ja sen alue alkaa sitten levitä muualle. Siihen saattaa liittyä joillakin lisäksi muun muassa kuumetta. Lämpötilan vaihtelut, rasitus, auringonvalo ja henkinen stressikin voivat pahentaa ihottumaa. Sairauden itämisaika on noin yhdestä kolmeen viikkoa.
Parvorokko paranee itsestään ja jättää elinikäisen immuniteetin, mikä tarkoittaa, että ihminen voi sairastaa sen vain kerran elämässään. Jos raskaana oleva nainen saa tartunnan, hänellä on raskauden alkuaikana kasvanut keskenmenon riski. Useimmat ovat kuitenkin sairastaneet parvorokon jo lapsena.
Parvorokosta on aiemmin käytetty myös nimeä ”viides tauti”, sillä sitä aiemmin tunnettiin jo vesirokko, tuhkarokko, vihurirokko ja tulirokko. Sairaus on monesti lieväoireinen ja saattaa jäädä jopa kokonaan havaitsematta.
Aiheesta muualla

Kuvia tai muita tiedostoja aiheesta Parvorokko Wikimedia Commonsissa
Raskaudenaikaiset infektiot Tampereen yliopistollinen sairaala – Tays. Viitattu 31.3.2020.
Raskaus ja parvorokko HUS. Viitattu 31.3.2020.
Alanen, Anna: Rokkotaudit ja raskaus Potilaan lääkärilehti.  21.1.2013. Viitattu 31.3.2020.
Kyoto Encyclopedia of Genes and Genomes (KEGG): Erythema infectiosum (englanniksi)
Centers for Disease Control and Prevention (CDC): Fifth Disease (englanniksi)
Eskimokuiri

| Eskimokuiri |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Kuirit Limosa
Laji::  haemastica
Kaksiosainen nimi
 Limosa haemastica  (Linnaeus, 1758) 
Katso myös
   Eskimokuiri Wikispeciesissä   Eskimokuiri Commonsissa 
Infobox OKNimi-testi OKVirheellinen IUCN-arvo: 
Eskimokuiri (Limosa haemastica) on pohjoisamerikkalainen kahlaaja, jonka elintavat tunnetaan huonosti.
Koko ja ulkonäkö

Linnun pituus on noin 37–42 cm ja paino 300 g. Sen höyhenpuku on ruskeankirjava, alapuolelta kuparinpunertava, nokka on pitkä, kärjestään tumma ja tyvestä punertava ja hieman ylöspäin kaareva. Koivet ovat pitkät ja tummat. Pyrstö on musta, yläperä valkoinen ja siivellä näkyy lennossa mustavalkea kuvio.
Esiintyminen

Eskimokuiri pesii Pohjois-Amerikan pohjoisimmissa osissa, paikoin Alaskassa ja Kanadassa Beaufortinmeren ja Hudsoninlahden rannikoilla. Lajin elinympäristön ala on 180 000 neliökilometriä ja sen populaatio on kooltaan enimillään noin 70 000  täysikasvuista yksilöä. Eskimokuireja metsästettiin runsaasti 1800-luvun lopulla. Sen kanta on vähitellen voimistunut. Se on muuttolintu, jota muuttoaikoina tavataan paikoin Yhdysvalloissa ja Etelä-Amerikan pohjoisrannikolla. Talvehtimisalueet ovat Etelä-Amerikan eteläosissa Argentiinassa ja Chilessä. Laji on tavattu joitakin kertoja Euroopassa, ei kuitenkaan toistaiseksi Suomessa.
Elinympäristö

Eskimokuiri pesii soilla ja tundran kosteikoilla.
Lisääntyminen

Pesä on maassa kasvillisuuden suojassa. Naaras munii neljä munaa.
Ravinto

Eskimokuiri etsii pitkällä nokallaan mudasta matoja ja muita pieniä selkärangattomia.
Aiheesta muualla

Birdphotography (nuori lintu)
Clemente Rodríguez

| 0 | 1 | 2 |
| --- | --- | --- |

Henkilötiedot
Koko nimi: Clemente Juan Rodríguez
Syntymäaika: 31. heinäkuuta 1981 (ikä 43)
Syntymäpaikka: Buenos Aires, Argentiina
Pelipaikka: laitapuolustaja
Pituus: 167 cm
Seura
Seura: Estudiantes
Pelinumero: 30
Junioriseurat
: Los Andes
Seurat
| Vuodet | Seura | O (M) |
| 2000–2004 2004–2009 2007 2007–2008 2009– | Boca Juniors Spartak Moskova → Boca Juniors (laina) → Espanyol (laina) Estudiantes | 95 (5) 71 (3) 14 (2) 17 (0) 26 (1) |
Maajoukkue
| 2003– | Argentiina | 12 (1) |
 Seurajoukkueuran tilastot kattavat vain kansalliset sarjat, päivitetty 26. toukokuuta 2010.  Maajoukkueuran tilastot päivitetty 26. toukokuuta 2010.
| Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Maa:   Argentiina> Miesten jalkapallo. |
| --- | --- | --- | --- |
|  Kultaa | Ateena 2004 | Jalkapallo |  |
Clemente Juan Rodríguez (s. 31. heinäkuuta 1981 Buenos Aires, Argentiina) on argentiinalainen jalkapalloilija. Hän edustaa tällä hetkellä Argentiinan pääsarjassa pelaavaa Estudiantesia ja on pelipaikaltaan vasen laitapuolustaja.
Ura

Rodríguez pelasi ensimmäisen liigaottelunsa Boca Juniorsissa 10. joulukuuta 2000 Chacarita Juniorsia vastaan. Kauden aikana hän vakiinnutti paikkansa joukkueessa ja nousi luottopelaajaksi. Vuonna 2003 hän voitti joukkueen kanssa Intercontinental Cupin.
Vuonna 2004 hän siirtyi venäläisseura Spartak Moskovaan, josta hän kuitenkin palasi vuonna 2007 lainasopimuksella Boca Juniorsiin kevätkauden ajaksi (Clausura). Kaudeksi 2007–2008 hän siirtyi niin ikään lainasopimuksella tällä kertaa espanjalaisseura Espanyoliin.
Elokuussa 2009 Rodríguez palasi kotimaahansa, kun hän teki sopimuksen Estudiantesin kanssa.
Ura > Maajoukkue

Rodríguez oli voittamassa Argentiinan maajoukkueessa kultaa vuoden 2004 kesäolympialaisissa. Vuotta aikaisemmin 2003 hän oli tehnyt ensiesiintymisensä maajoukkueessa. Diego Maradona nimesi hänet joukkueeseensa vuoden 2010 MM-kilpailuihin.
Aiheesta muualla

Rodríguezin tilastot Guardianin sivustolla (Arkistoitu – Internet Archive)
Argentiinan joukkue – Kesäolympialaiset 2004
1 Caballero |
2 Ayala |
3 Burdisso |
4 Coloccini |
5 Mascherano |
6 Heinze |
7 Saviola |
8 Delgado |
9 Figueroa |
10 Tévez |
11 K. González |
12 Rosales |
13 Medina |
14 Rodríguez |
15 D’Alessandro |
16 L. González |
17 M. González |
18 Lux |
21 Fernández |
Valmentaja Bielsa
Argentiinan joukkue – Copa América 2004
1 Abbondanzieri |
2 Ayala |
3 Sorín |
4 Quiroga |
5 Mascherano |
6 Heinze |
7 Saviola |
8 Zanetti |
9 Figueroa |
10 D’Alessandro |
11 Tévez |
12 Cavallero |
13 Placente |
14 Rodríguez |
15 Fernández |
16 L. González |
17 M. González |
18 K. González |
19 Delgado |
20 Medina |
21 Rosales |
22 Coloccini |
Valmentaja Bielsa
Argentiinan joukkue – Jalkapallon MM-kilpailut 2010
1 Pozo |
2 Demichelis |
3 C. Rodríguez |
4 Burdisso |
5 Bolatti |
6 Heinze |
7 Di María |
8 Verón |
9 Higuaín |
10 Messi |
11 Tévez |
12 Garcé |
13 Samuel |
14 Mascherano |
15 Otamendi |
16 Agüero |
17 Gutiérrez |
18 Palermo |
19 Milito |
20 M. Rodríguez |
21 Andújar |
22 Romero |
23 Pastore |
Valmentaja Maradona
Varicella-zostervirus

| Varicella-zostervirus |
| --- | --- |

Virusten luokittelu
Ryhmä::  Ⅰ dsDNA-virukset
Kunta::  Virukset
Heimo::  Herpesviridae
Alaheimo::  Alphaherpesvirinae
Suku::  Varicellovirus
Katso myös
   Varicella-zostervirus Wikispeciesissä   Varicella-zostervirus Commonsissa 
Infobox OKNimi-testi OK: 
Varicella-zostervirus (VZV) kuuluu herpesviruksiin. Se tunnetaan myös nimellä human herpes virus 3 (HHV-3). Virus infektoi ihmisiä. Ensi-infektio aiheuttaa vesirokon, jonka parannuttua virus jää latentiksi aivo- ja selkäydinhermojen takajuurten tumakkeisiin. Viruksen reaktivaatio voi aiheuttaa vyöruusun. Virus voi aiheuttaa myös aivotulehduksen tai aivokalvontulehduksen.
Aiheesta muualla

National Center for Biotechnology Information (NCBI): Human alphaherpesvirus 3 (Varicella-zoster virus), taxonomy (englanniksi)
| --- | --- |
Taksonitunnisteet:  Wikidata: Q6868  Wikispecies: Human alphaherpesvirus 3  EoL: 46699975  IRMNG: 11460001
Epstein–Barrin virus

| Epstein–Barrin virus |
| --- | --- |
 Leukemiasoluja, joissa Epstein–Barrin virusta (vihreä)
Virusten luokittelu
Kunta::  Virus
Heimo::  Herpesvirukset Herpesviridae
Alaheimo::  Gammaherpesvirukset Gammaherpesvirinae
Suku::  Lymfokryptovirukset Lymphocryptovirus
Laji::  Epstein–Barrin virus (HHV-4)
Infobox OKNimi-testi OK: 
Epstein–Barrin virus eli EBV  (tunnetaan myös nimellä human herpesvirus 4 (HHV-4)) on vaipallinen, gammaherpesviruksiin kuuluva DNA-virus, joka infektoi B-lymfosyyttejä ja jää piilemään niihin latentissa muodossa.
EBV on tavallisimpia ihmisen viruksia ja lähes kaikki saavat tämän infektion elinaikanaan. Virus aiheuttaa mononukleoosia, joka on yleinen tauti nuoruusiässä (13–25-vuotiailla). Lapsilla EBV-infektio ei usein aiheuta lainkaan oireita. EBV liittyy kuitenkin myös syöpäkasvaimiin, joiden tutkimuksen yhteydessä se alun perin löydettiin 1960-luvulla.
EBV-infektion ja MS-tautiin sairastumisen välillä on näytetty olevan yhteys. Vuonna 2022 Science-lehdessä julkaistun tutkimuksen mukaan EBV-taudin sairastaminen kasvattaa riskin sairastua MS-tautiin noin 32-kertaiseksi. Tutkimuksen lähteenä käytettiin Yhdysvaltojen armeijan potilastietoja (10 miljoonaa sotilasta, palveluksen aikana ilmenneitä MS-tautitapauksia 955).
EBV tarttuu erityisesti limakalvokontaktissa, esimerkiksi suudellessa, mistä tauti on saanut lempinimen ”pusutauti”.
Virus on nimetty sen vuonna 1964 löytäneiden ja kuvanneiden tutkijoiden M. Anthony Epsteinin ja Yvonne Barrin mukaan.
Viruksen tunnistamiseen on saatavilla laitteita, joilla tulos on selvillä nopeasti.
Aiheesta muualla

Wikimedia Commonsissa on kuvia tai muita tiedostoja aiheesta .
National Center for Biotechnology Information (NCBI): ◦Human gammaherpesvirus 4 (Epstein-Barr virus), taxonomy (englanniksi)
| --- | --- |
Taksonitunnisteet:  Wikidata: Q6900  Wikispecies: Human gammaherpesvirus 4  EoL: 46699929  IRMNG: 11460002  NCBI: 10376
Vaarna

Vaarna voi tarkoittaa seuraavia asioita:
vaarna, kahta puu- tai metalliosaa yhdistävä puinen tai metallinen tappi
vaarna, seinään ripustimeksi lyöty puutappi
telttavaarna eli -kiila, teltan maahan kiinnittämiseksi käytettävä puu-, metalli- tai muovitappi
vaarna, yksi Myöhempien Aikojen Pyhien Jeesuksen Kristuksen Kirkon organisaatio- ja hallintoyksiköistä.
vaarnaruuvi tai -pultti, tietynlainen kaksipäinen ruuvi tai pultti
Vaarna, sukunimenä:
Heidi Vaarna (1952–2015), suomalainen näyttelijä
Raisa Vaarna (1967–2021), suomalainen ooppera- ja liedlaulaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vaarna”, voi hakea sivunnimihaulla, laajalla sivunnimihaulla tai tekstihaulla.
Leninin mausoleumi

| Leninin mausoleumi> Мавзолей Ленина |
| --- | --- |
 Leninin mausoleumi
Sijainti:  Moskova,  Venäjä
Rakennustyyppi:  Mausoleumi
Valmistumisvuosi:  1930
Suunnittelija:  Aleksei Štšusev
Julkisivumateriaali:  Marmori, Betoni
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Leninin mausoleumi (ven. Мавзолей Ленина, Mavzolei Lenina) on Neuvostoliiton ja bolševikkipuolueen perustajan Vladimir Iljitš Leninin hautamuistomerkki Punaisen torin varrella Moskovassa. Nykyinen rakennus on peräisin vuodelta 1930. Sen suunnitteli arkkitehti Aleksei Štšusev.
Neuvostoliiton aikana mausoleumi toimi korokkeena, jolta vastaanotettiin sotilasparaateja, ja jonne politbyroon jäsenet nousivat kansan nähtäville juhlapäivinä. Mausoleumilla sijaitsivat myös Neuvostoliiton päävartio ja ikuinen tuli.
Historia

Aivan ensimmäinen samalle paikalle pystytetty hautakammio oli yksinkertainen puinen väliaikaissuoja, jota alettiin rakentaa jo Leninin kuolemaa seuranneena päivänä. Toinen mausoleumi vielä samana vuonna (1924) rakennettiin sekin puusta, ja se seisoi pystyssä viisi vuotta.
Vuonna 1929 alkoivat nykypäivään asti säilyneen kivisen muistomerkin rakennustyöt. Nykyinen mausoleumirakennus valmistui vuonna 1930 ja se on tehty teräsbetonista ja tiilestä, sekä päällystetty kiillotetulla marmorilla, labradoriitilla, porfyyrillä ja graniitilla. Julkisivu on 24 m leveä ja rakennuksen korkeus on 12 m.
Leninin ruumis lepää mausoleumissa palsamoituna nähtävillä lasikantisessa sarkofagissa, jonka suunnitteli alun perin Konstantin Melnikov, mutta 1973 kuvanveistäjä Nikolai Tomskille annettiin tehtäväksi suunnitella uusi luodinkestävä arkku. Toisen maailmansodan aikana 1941–1945 Leninin muumio joutui evakkoon Tjumeniin, kun Saksan armeijan joukot uhkasivat Moskovaa.
Josif Stalinin kuoltua vuonna 1953 hänenkin ruumiinsa laskettiin lepoon mausoleumiin Leninin rinnalle. Nikita Hruštšovin valtakaudella Stalinin jäännökset siirrettiin NKP:n XXII:n puoluekokouksen päätöksellä 31. lokakuuta 1961 Kremlin muurin viereen muiden vallankumoushahmojen joukkoon, mistä alkoi Konstantin Tšernenkoon asti jatkunut käytäntö haudata pääsihteerit samaan kalmistoon.
Vuonna 1993 Venäjän presidentti Boris Jeltsin sulki mausoleumin, mutta se avattiin uudelleen. Leninin uudelleenhautauksesta maan poveen vaimonsa tai äitinsä viereen on keskusteltu ajoittain, mutta silti muistomerkki on yhä avoinna vierailijoille. Vuoden 1991 jälkeen mausoleumin taloutta ei enää ole rahoitettu valtion varoista, vaan toiminta perustuu lahjoituksiin ja keräysvaroihin.
Nähtävyys

Mausoleumi on suosittu turistinähtävyys. Päävartio juhlallisine vahdinvaihtoineen lakkautettiin 1993. Vuodesta 1997 alkaen se on sijainnut tuntemattoman sotilaan muistomerkillä Kremlin Aleksanterin puistossa.
Kulku mausoleumiin ja Kremlin muistolehtoon käy Nikolain tornin tarkistuspisteen kautta. Mausoleumiin on kiellettyä viedä valokuvaus- ja videovälineitä, kameralla varustettuja matkapuhelimia, kasseja, suurehkoja metallisia esineitä tai nestettä sisältäviä astioita. Vieraat tutkitaan metallinpaljastimella.
Mausoleumi on avoinna vierailijoille tiistaisin, keskiviikkoisin, torstaisin ja lauantaisin kello 10.00–13.00.
Leninin muumio

Leninin kuollessa  21. tammikuuta 1924 ei vielä ollut suunnitelmia säilyttää hänen ruumistaan pidemmälle kuin oli tarpeellista, jotta lukuisa surevien kansalaisten joukko olisi jättänyt jäähyväisensä bolševikkijohtajalle. Kuitenkin jo tammikuun aikana syntyi ajatus palsamoimisesta, jota varten koottiin asiantuntijoiden joukko pohtimaan keinoja estää ruumiin pilaantuminen. Aluksi tätä yritettiin jäädyttämällä ruumis, mutta tulokset olivat huonot. Lopulta päädyttiin koostumukseltaan salaisena pidettyyn liuokseen, jota ruiskutettiin ruumiin soluihin. Vuosikymmenten kuluessa muumiointimenetelmässä on tehty parannuksia, ja nykyään arvioidaankin, että ruumista ei enää uhkaa mikään ainakaan sataan vuoteen, jos käsittelyä jatketaan.
Kahdesti viikossa mausoleumin laborantit käsittelevät muumion konservointiaineella, joka pitää ihon kimmoisena. Kerran vuodessa mausoleumi suljetaan, ja ruumis käytetään ulkona mausoleumista laboratoriossa, jossa se upotetaan kauttaaltaan preservointiliuokseen. Kolmen vuoden välein muumiolle vaihdetaan uusi puku ja kravatti. Ennen toista maailmansotaa ruumis oli puettu sotilaspukuun, mutta nykyään käytetään tummaa juhlapukua.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (venäjäksi)
Punainen tori ja Leninin mausoleumi satelliittikuvassa.
Kuva Leninin sarkofagista.
BBC News 7.6.2002: Tuntematon muumio haastaa Leninin (englanniksi)
Verna Leinonen: Punaisen torin muumio. Aviisi 17/2009.
Sør-Odal

Sør-Odal on kunta Innlandetin läänissä Norjassa. Sør-Odal perustettiin vuonna 1838, jolloin Norjassa otettiin käyttöön kunnallinen itsehallinto. Vuoden 2024 alussa kunnassa oli 8 112 asukasta.
Sør-Odalin hallinnollinen keskus on Skarnes. Sen lisäksi kunnan alueella sijaitsevat Sanderin ja Disenån taajamat.
Kuvia

Ullernin kirkko
Oppstadin kirkko
Tunnettuja henkilöitä

Amund Sjøbrend (s. 1952), pikaluistelija
Øystein Sunde (s. 1947), muusikko
Aiheesta muualla

Kuvia tai muita tiedostoja aiheesta Sør-Odal Wikimedia Commonsissa
Innlandetin läänin kunnat
Alvdal
Dovre
Eidskog
Elverum
Engerdal
Etnedal
Folldal
Gausdal
Gjøvik
Gran
Grue
Hamar
Kongsvinger
Lesja
Lillehammer
Lom
Løten
Nord-Aurdal
Nord-Fron
Nord-Odal
Nordre Land
Os
Rendalen
Ringebu
Ringsaker
Sel
Skjåk
Stange
Stor-Elvdal
Søndre Land
Sør-Aurdal
Sør-Fron
Sør-Odal
Tolga
Trysil
Tynset
Vang
Vestre Slidre
Vestre Toten
Vågå
Våler
Østre Toten
Øyer
Øystre Slidre
Åmot
Åsnes
Norjan läänit | Norja
Ezequiel Lavezzi

| 0 | 1 | 2 |
| --- | --- | --- |

Henkilötiedot
Koko nimi: Ezequiel Iván Lavezzi
Syntymäaika: 3. toukokuuta 1985 (ikä 39)
Syntymäpaikka:  Villa Gobernador Gálvez, Argentiina
Pelipaikka: hyökkääjä, laitalinkki
Pituus: 173 cm
Lempinimi: El Pocho (suom. pullukka)
Seura
Seura:  Hebei China Fortune
Pelinumero: 10
Junioriseurat
1995–2003:  Boca Juniors
Seurat
| Vuodet | Seura | O (M) |
| 2003–2004 2004–2005 2004–2005 2005–2007 2007–2012 2012–2016 2016–2019 |  Estudiantes  Genoa →  San Lorenzo (laina)  San Lorenzo  Napoli  Paris Saint-Germain  Hebei China Fortune | 39 (17) 0 (0) 29 (8) 55 (16) 156 (38) 74 (35) |
Maajoukkue
| 2007–2016 |  Argentiina | 51 (9) |
 Seurajoukkueuran tilastot kattavat vain kansalliset sarjat, päivitetty 26. elokuuta 2014.  Maajoukkueuran tilastot päivitetty 26. elokuuta 2014.
| Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Maa:   Argentiina> Miesten jalkapallo. |
| --- | --- | --- | --- |
|  Kultaa | Peking 2008 | Jalkapallo |  |
Ezequiel Iván Lavezzi (s. 3. toukokuuta 1985 Villa Gobernador Gálvez, Santa Fe, Argentiina) on argentiinalainen ammattilaisuransa lopettanut jalkapalloilija, pelipaikaltaan hyökkääjä. Lavezzi tunnetaan erityisesti nopeudestaan ja teknisyydestään.
Euroopan monet huippuseurat olivat hänen perässään, mutta Lavezzi pysyi uskollisena Napolille. Vihdoin ennen kautta 2012–2013 Lavezzi ilmoitti siirtyvänsä seuraavaksi kaudeksi PSG:n riveihin. Tammikuussa 2016 Lavezzi siirtyi Kiinan pääsarjaan Hebei China Fortunen riveihin.
Seurajoukkueura > Alkuvaiheet

Lavezzi on vuonna 2003 alkaneella ammattilaisurallaan edustanut aiemmin kotimaassaan Estudiantesia ja San Lorenzoa.